Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1. melléklet az 54/2005. (XII. 28.) PM rendelethez
Paragraph Index: 1507

9. Az R. melléklete II. részének 36B1 kezdetû, a nyitva szállítás (saját számlás ügyletek), letétek, díjak, jutalékok és egyéb partnerkockázat tõkekövetelményét bemutató sorai helyébe a következõ rendelkezések lépnek: „36B1 kezdetû, a nyitva szállítás (saját számlás ügyletek), letétek, díjak, jutalékok és egyéb partnerkockázat tõkekövetelményét bemutató sorok A sorokat a Tpt. 173. § (2) bekezdés e) pontjának, a KKr. 27. §-ának, 28. §-ának, 29. §-ának és 33. §-ának megfelelõen kell kitölteni. A tõkekövetelmény számításánál a késedelem idõtartamát naptári napban kell megállapítani. Kereskedési könyvi tõkekövetelményt kell számítani a saját és az ügyfél tulajdonában lévõ letétek után is, függetlenül attól, hogy azok a KELER Rt.-nél vagy más elszámolóháznál vannak – tõzsdei ügylethez kapcsolódóan – elhelyezve. A tõzsdei ügylethez kapcsolódás az ügylet fedezetének (tárgyának, ellenértékének és biztosítékainak) a tõzsde, elszámolóház által elvárt, elõírt letétbe helyezését jelenti. A KELER Rt.-nél elhelyezett letétek közül az alábbiakat – függetlenül attól, hogy azok pénz vagy állampapír letétek – kell a kereskedési könyv letéti kockázatai között kimutatni: – Állampapír egyéni biztosíték – A tõzsdeforgalmi számla biztosíték alszámlájának egyenlege – Tõzsdei Elszámolási Alap – Alapszintû pénzügyi fedezet – Haszonbérlõk pénzügyi fedezete – Kiegészítõ pénzügyi fedezet – Alapbiztosíték – Kollektív Garancia Alap (BÉT) A KELER Rt.-én kívüli elszámolóházak esetében azokat a letéteket kell számításba venni, amelyeket az elszámolóház, illetve az elszámolóházi tevékenységet végzõ szervezet a vele kötött szerzõdés értelmében bevonhat a szerzõdést kötõ szolgáltatók valamelyike által elõidézett nem teljesítési veszteség rendezésébe. A felsorolt kereskedési kockázatoknak kitett letétek után a befektetési szolgáltatónak akkor is a teljes összeg utáni tõkekövetelményt kell számítania, ha a tételek között ügyfelek pénzeszközei, állampapírjai is megjelennek. A sorokhoz tartozó mezõk:

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes